CELEX: 62015TB0082
Language: el
Date: 2016-02-15 00:00:00
Title: Υπόθεση T-82/15: Διάταξη του Γενικού Δικαστηρίου της 15ης Φεβρουαρίου 2016 — InAccess Networks Integrated Systems κατά Επιτροπής [Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) — Σύμβαση επιδοτήσεως για το έργο ATRACO — Χρεωστικά σημειώματα και αποφάσεις που περιλαμβάνονται στα έγγραφα αυτά — Μερική κατάργηση της δίκης — Συμβατική φύση της διαφοράς — Μερικώς απαράδεκτο]

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/34
            
         Διάταξη του Γενικού Δικαστηρίου της 15ης Φεβρουαρίου 2016 — InAccess Networks Integrated Systems κατά Επιτροπής
   (Υπόθεση T-82/15) (1)
   
   ([Έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) - Σύμβαση επιδοτήσεως για το έργο ATRACO - Χρεωστικά σημειώματα και αποφάσεις που περιλαμβάνονται στα έγγραφα αυτά - Μερική κατάργηση της δίκης - Συμβατική φύση της διαφοράς - Μερικώς απαράδεκτο])
   (2016/C 136/49)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: InAccess Networks Integrated Systems — Applications Services for Telecommunication and Related Equipment Commercial and Industrial Co. SA (Μαρούσι, Ελλάδα) (εκπρόσωποι: J. Grayston, solicitor, P. Gjørtler και G. Pandey, δικηγόροι)
   
      Καθής: Ευρωπαϊκή Επιτροπή (εκπρόσωποι: L. Di Paolo και J. Estrada de Solà)
   
      Αντικείμενο
   
   Αίτημα ακυρώσεως της αποφάσεως της Επιτροπής, η οποία περιλαμβάνεται στο έγγραφο της 11ης Δεκεμβρίου 2014 με το οποίο η Επιτροπή επιβεβαιώνει την άρνησή της να χρηματοδοτήσει τις δαπάνες της προσφεύγουσας, της αποφάσεως της Επιτροπής που περιλαμβάνεται στο χρεωστικό σημείωμα αριθ. 3241211514 της 23ης Οκτωβρίου 2012 και της αποφάσεως της Επιτροπής που περιλαμβάνεται στο έγγραφο της 7ης Δεκεμβρίου 2012, με το οποίο ζητεί από την προσφεύγουσα να επιστρέψει τα εισπραχθέντα ποσά και να καταβάλει κατ’ αποκοπήν αποζημίωση ύψους 12 814,10 ευρώ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Παρέλκει η έκδοση αποφάσεως επί των αιτημάτων κατά της αποφάσεως της Επιτροπής που περιλαμβάνεται στο έγγραφο της 7ης Οκτωβρίου 2012 και στο χρεωστικό σημείωμα της 23ης Οκτωβρίου 2012.
            
         
               2)
            
            
               Απορρίπτει την προσφυγή, κατά τα λοιπά, ως προδήλως απαράδεκτη.
            
         
               3)
            
            
               Καταδικάζει την InAccess Networks Integrated Systems — Applications Services for Telecommunication and Related Equipment Commercial and Industrial Co. SA στα δικαστικά έξοδα.
            
         
      (1)  EE C 155 της 11.5.2015.